TPCH โรงไฟฟ้าขยะชุมชนหนุน ลุ้นกำไรโตต่อเนื่อง
โรงไฟฟ้าจากขยะชุมชนจะช่วยเพิ่มกำไรให้กับ TPCH ปีละ 36 ล้านบาท ตั้งแต่ปี 64 เป็นต้นไป เป็นระยะเวลาอีก 23 ปี หรือคิดเป็นส่วนเพิ่มกำไรต่อหุ้นปีละ 0.09 บ.
โรงไฟฟ้าจากขยะชุมชนจะช่วยเพิ่มกำไรให้กับ TPCH ปีละ 36 ล้านบาท ตั้งแต่ปี 64 เป็นต้นไป เป็นระยะเวลาอีก 23 ปี หรือคิดเป็นส่วนเพิ่มกำไรต่อหุ้นปีละ 0.09 บ.
3 พ.ค. 2562

คุณค่าบริษัท
จุดแข็ง บริษัท ทีพีซี เพาเวอร์โฮลดิ้ง จำกัด (มหาชน) หรือ TPCH นับเป็นอีกบริษัทที่สร้างผลประกอบการได้อย่างแข็งแกร่งอย่างต่อเนื่องตลอดมา
ล่าสุดทางนักวิเคราะห์มีการคาดการณ์ว่าผลกำไรในไตรมาส 1 ปี 2562 จะเติบโตราว 164 ล้านบาท โดยจะเพิ่มขึ้น 10% จากไตรมาสก่อน และเพิ่มขึ้น 37% จากงวดเดียวกันของปีก่อน
เนื่องจากโรงไฟฟ้าชีวมวลทั้ง 6 แห่ง บุ๊กรายได้จากการขายไฟฟ้าเข้าระบบเต็มปีที่ได้เริ่ม COD มาในปี 2561 ที่ผ่านมา
นอกจากนี้ ทาง TPCH เตรียม COD เพิ่มอีก 3 โครงการ ในพื้นที่ 3 จังหวัดชายแดนใต้ กำลังการผลิตรวมประมาณ 40 เมกะวัตต์ ซึ่งถือเป็นจุดเริ่มต้นของการเติบโตรอบใหม่ จากกำลังการผลิตที่เพิ่มขึ้น
ผลดังกล่าวส่งผลให้แนวโน้มในปี 2562 คาดว่าจะสร้างผลการดำเนินงานเติบโตต่อเนื่อง
อีกทั้งทางนักวิเคราะห์คาดปี 2562 ทาง TPCH จะสามารถทำกำไรไตรมาสได้ในกรอบ 230-250 ล้านบาท เพิ่มขึ้นจาก 140 ล้านบาทในปี 2561 หรือ เพิ่มขึ้น 64% จากไตรมาสก่อน แต่ลดลง 80% จากงวดเดียวกันของปีก่อน
อย่างไรก็ตาม ภาพรวมโมเมนตัมรายได้และกำไรของ TPCH จะเริ่มโดดเด่นตั้งแต่ช่วงครึ่งหลังของปี 2562 เป็นต้นไป
เช่นช่วงก่อนหน้านี้ที่ทาง TPCH ทำผลการดำเนินงานโตโดดเด่น อาทิ ในปี 2558 มีกำไรสุทธิ 46.61 ล้านบาท ต่อมาในปี 2559 มีกำไรขยับขึ้นมาอยู่ที่ 201.17 ล้านบาท ขณะที่ในปี 2560 มีกำไรสุทธิขยับขึ้นมาอยู่ที่ 208.11 ล้านบาท และในปี 2561 มีกำไรสุทธิขยับขึ้นมาอยู่ที่ 353.90 ล้านบาท
ที่สำคัญ ด้วยผลการดำเนินงานที่แข็งแกร่ง ส่งผลให้บริษัทคงจ่ายเงินปันผลตอบแทนแก่ผู้ถือหุ้น โดยอนุมัติการจ่ายเงินปันผลจากผลประกอบการประจำปี 2561 เป็นเงินสด ในอัตรา 0.0623 บาทต่อหุ้น โดยวันที่ไม่ได้รับสิทธิปันผล (XD) ในวันที่ 7 พ.ค. 2562 และมีกำหนดจ่ายปันผลในวันที่ 24 พ.ค. 2562
นอกจากนี้ บริษัทพร้อมลงทุนโครงการผลิตไฟฟ้าจากขยะชุมชน องค์การบริหารส่วนจังหวัดนนทบุรี มูลค่า 1,500 ล้านบาท โดยโครงการนี้ได้รับค่าไฟฟ้าในรูปแบบ FIT ราคาหน่วยละ 5.78 บาท คาดอัตราผลตอบแทน EIRR อยู่ที่ 18-23% ต่อปี ร่วมผลักดันรายได้และกำไรของบริษัทเติบโตอย่างแข็งแกร่ง
โดยคาดว่าโรงไฟฟ้าจากขยะชุมชนจะช่วยเพิ่มกำไรให้กับ TPCH ปีละ 36 ล้านบาท ตั้งแต่ปี 2564 เป็นต้นไป เป็นระยะเวลาอีก 23 ปี หรือคิดเป็นส่วนเพิ่มกำไรต่อหุ้นปีละ 0.09 บาท
ทั้งนี้ ทางนักวิเคราะห์ บล.ทรีนีตี้ แนะนำ “ซื้อ” หุ้น TPCH ราคาเป้าหมาย 13.50 บาท
…
ผู้ถือหุ้นรายใหญ่
รายชื่อกรรมการ